Massís Central

Lo Massís Central o Massís Centrau es un massís ercinian qu'ocupa lo centre d'Occitània. Fòra Occitània, tanben lo Massís Central se prolonga un pauc al nòrd amb los monts de Lionés e Morvan. S'espandís sus una superfícia de  km².

Las regions occitanas que se tròban dins lo Massís Central son Lemosin, Borbonés, Auvèrnhe, Velai, una granda part de Guiana (èst de Peiregòrd, nòrd de Carcin, Roergue), lo nòrd de Lengadòc (Albigés, la Montanha Negra, las Cevenas), Gavaudan e Vivarés.

250px|thumb|right|Las contradas del Massís Central.

 Nom 
A d'epòcas pus ancianas, i aviá pas ges de besonh particular de designar clarament aquel ensems montanhòl. Lo mond lo disián simplament la Montanha. Lo nom de Massís Central es una creacion recenta de la geografia de l'Edat Contemporanèa. La nocion apareis tre 1841 subre las mapas geologicas de Pierre-Armand Dufrénoy e Elie de Beaumont. Es lo geograf occitan Pau Vidal de la Blacha, un autor de mapas muralas escolaras, que bateja en 1903 en francés Massif Central aquel "grop de tèrras autas"Odile Faure (2005) Le Massif central, coll. Itinéraires de découvertes, Rennes: Ouest-France. Aquel nom se referissiá a la posicion de la montanha al centre (en realitat al centre-sud) de l'estat francés, pr'aquò aquel nom indica tanben la plaça centrala de la montanha en Occitània. 

Dins lo renaissentisme occitan, lo lingüista Loís Alibèrt prepausèt de renommar aquel ensems Massís Septentrional dins l'introduccion de sa Gramatica Occitana (1935), pr'amor que pensava que se poiriá inclure los Païses Catalans dins Occitània, çò qu'auriá plaçat lo massís al nòrd de l'ensems. 

Ça que la, dins los limits d'Occitània admeses abitualament (sens los Païses Catalans), lo massís ocupa una plaça verament centrala, bòrd que s'espandís entre l'extrèm nòrd d'Occitània (Montanha Borbonesa) e lo sud prigond d'Occitània (Montanha Negra). Lo nom de Massís Central doncas se justifica plan en occitan.

Contradas e montanhas
Las contradas e montanhas del Massís Central son del nòrd cap al sud:
Morvan
Los Monts de la Marcha
Los Monts d'Embasac
Los Monts de Blom
Los Monts de Chasluç
Lo Replanat de Miuvachas
Las Monedieras
Combralha
La Montanha Borbonesa
Limanha e Limanha Borbonesa 
Los Monts Domas
Artensa
Sejalèir
Liuradés
Los Monts de Forés
Los Monts de Lionés
Cantal
 Planesa de Sant Flor 
 Mauriagués 
 Castanhau 
Lo Causse de Gramat
Aubrac
Marjarida
Los Monts de Vivarés
Lo Segalar
Lo Leveson
Lo causse de Sauvatèrra
Lo causse Mejan
 Losera
Larzac
Cevenas
Los Monts de La Cauna
Somalh
Espinosa
Escandòrgue
La Montanha Negra

 Nòtas e referéncias 

*
Categoria:Montanha de França
Categoria:Montanha d'Occitània
Categoria:Sit natural d'Occitània
Categoria:Geografia d'Auvèrnhe